Образец на проектодоговор за обществена поръчка

ДОГОВОР ЗА ОБЩЕСТВЕНА ПОРЪЧКА

Днес, ………………г., в гр.Търговище на основание чл.187, във връзка с чл.20, ал.3, т.1 от ЗОП и в резултат на проведена обществена поръчка с предмет: Строително монтажни работи на водоеми, експлоатирани от "Водоснабдяване и Канализация" ООД Търговищесе сключи настоящият договормежду:

**“Водоснабдяване и Канализация” ООД Търговище**, със седалище и адрес на управление: гр.Търговище, бул."29-ти Януари" №3, ЕИК 835014989, с ИН по ДДС BG 835014989, представлявано от инж. Явор Миланов – Управител, тел.: 0601 6 20 75, факс: 0601 6 74 65 и наричан по-долу за краткост "ВЪЗЛОЖИТЕЛ" от една страна

и ………………………………………………………..................................................................,

(наименование на изпълнителя)

със седалище и адрес на управление: ………………………………………………............

ЕИК/БУЛСТАТ: ………………, идентификационен номер по ДДС (ако има регистрация) ……..................., представлявано от …………………………………………..

(законен представител – име и длъжност)

или …………………………………………………………………………………………………,

(ако има упълномощено лице - име, длъжност, акт на който се основава представителната му власт),

тел.: ……………………, факс: ……………………, определен за изпълнител след проведена обществена поръчка чрез събиране на оферти с обява № 2160, наричано по-долу за краткост "ИЗПЪЛНИТЕЛ", от друга страна.

Страните се споразумяха за следното:

**I. ПРЕДМЕТ НА ДОГОВОРА**

1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши Строително монтажни работи на водоеми, експлоатирани от "Водоснабдяване и Канализация" ООД Търговище.

Видовете строително монтажни работи, които ще бъдат извършени:

…………………………………………………………………………………………………

…………………………………………………………………………………………………

(подробно описание на договорното задължение – предмет на обществената поръчка)

**II. ЦЕНА, РЕД И СРОКОВЕ ЗА РАЗПЛАЩАНЕ**

2.1. ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение в размер нa ……… /…………………………./ лв. без ДДС и ……… /…………………………./ лв. с включен ДДС, представляващо общата цена, формирана като сбор от посочените единични цени за 1кв.м. за всеки вид СМР без ДДС, съгласно ценовото предложение на ИЗПЪЛНИТЕЛЯ, неразделна част от настоящия договор. В цената са включени всички строителни материали и работна ръка.

2.1.1. Крайната цена на даден обект се формира от сбора от единичната цена за 1 кв.м. за даден вид строително монтажни работи, умножена по квадратурата на обекта.

2.1.2. Предложената цена не подлежи на промяна до края на действие на настоящия договор, освен в случаите по чл.194, ал.3 във връзка с чл.116, ал.1, т.6 от ЗОП.

2.1.3.Общата стойност на договора1 е 270 000.00 /двеста и седемдесет хиляди/ лева без ДДС.

2.1.4. Максималната стойност на договора е 270 000.00 /двеста и седемдесет хиляди/ лева без ДДС.

2.1.5. Договорената сума ще се изплати, както следва:

2.1.6. Авансово плащане в размер на – 50% от цена на всеки един обект.

2.1.7. Окончателно плащане – след изпълнение на обекта в пълен обем и подписване на Акт образец 19 .

2.2. Заплащането се извършва въз основа на предоставена фактура-оригинал и Акт образец 19 от страна на ИЗПЪЛНИТЕЛЯ.

2.3 Дължимата от ВЪЗЛОЖИТЕЛЯ сума се заплаща по банков път в срок до 30 календарни дни, считано от датата на представената фактура-оригинал и приложен към нея Акт образец 19 за всеки един обект.

2.4. Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:

BIC:

IBAN:

БАНКА:

2.5 ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т. 2.4 в срок от 7 дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

2.6 Договорената цена е окончателна и не подлежи на актуализация за срока на настоящия договор.

2.7. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на т. 8.3.

**III. СРОК И МЯСТО НА ИЗПЪЛНЕНИЕ**

3.1. Договорът влиза в сила от датата на неговото сключване и е за срок от 12 /дванадесет/ месеца.

3.2. Мястото на изпълнение на поръчката е на територията на област Търговище.

3.3. Срок на изпълнение на СМР – …….. /…………../ работни дни, за всеки един обект след възлагане на изпълнението му.

**IV. ПРАВА И ЗАДЪЛЖЕНИЯ НА СТРАНИТЕ**

4. ВЪЗЛОЖИТЕЛЯТ има право:

4.1. Да изисква от ИЗПЪЛНИТЕЛЯ да изпълнява в срок и без отклонения съответните дейности съгласно Техническата спецификация на обществената поръчка.

4.2. Да възлага изпълнението на строително монтажните работи поетапно и планово за всеки отделен водоем, съобразно нуждите и финансовите възможности на Възложителя в рамките на срока на договора.

4.3. Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ.

4.4. Да получи неустойка в размера, определен в т.9.1 от настоящия договор при неизпълнение от страна на ИЗПЪЛНИТЕЛЯ на клаузи от договора.

4.5. Да прави рекламации при установяване на некачествена работа, която не е в съответствие с техническата спецификация и с техническото предложение на ИЗПЪЛНИТЕЛЯ.

4.6. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

4.7. Да бъде обезщетен парично за претърпените от дружеството вреди, причинени от виновното неизпълнение на задълженията от ИЗПЪЛНИТЕЛЯ, включително от всяко едно от лицата, работещи за последния.

5. ВЪЗЛОЖИТЕЛЯТ е длъжен:

5.1. Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

5.2. Да предоставя необходимата информация, свързана с изпълнението на настоящия договор.

5.3. Да оказва необходимото съдействие на ИЗПЪЛНИТЕЛЯ при и по повод изпълнението на този договор.

6. ИЗПЪЛНИТЕЛЯТ има право:

6.1. Да получи уговореното възнаграждение при условията и в сроковете, посочени в настоящия договор.

6.2. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

7. ИЗПЪЛНИТЕЛЯТ е длъжен:

7.1. Да изпълни поръчката качествено в съответствие с предложеното в офертата му, включително техническото предложение, което е неразделна част от настоящия договор.

7.2. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

7.3. В случай, че в офертата си е посочил подизпълнители, в срок до 3 дни от сключването на договор за подизпълнение ИЗПЪЛНИТЕЛЯ изпраща копие на договора на ВЪЗЛОЖИТЕЛЯ заедно с доказателства, че подизпълнителите отговарят на съответните критерии за подбор съобразно вида и дела от поръчката, който ще изпълняват, и че за тях не са налице основания за отстраняване.

**V. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

8.1. Приемането на работата по т.1 се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

8.2. Приемането на работата по настоящия договор се удостоверява с подписване от лицата по т.8.1 на Акт образец 19.

8.3. Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

8.4. Гаранционен срок на изпълнената хидроизолация – ……/………../ години.

8.5. Ако при приемането на изработените дейности се установи, че същите имат недостатъци, те се описват в приемо – предавателен протокол и Възложителя има право да иска отстраняването им за сметка на Изпълнителя за определен срок, който се записва в приемо – предавателния протокол. При неспазване на този срок, Изпълнителя дължи неустойка в размер на 20% от стойността на некачествено извършената работа за всеки просрочен ден.

8.6. Гаранционните срокове текат от деня на подписване на Акт образец 19.

8.7. За появилите се в гаранционните срокове дефекти Възложителят уведомява писмено Изпълнителя. В срок от 3 /три/ дни след уведомяването, Изпълнителят, съгласувано с Възложителя е длъжен да започне работа за отстраняване на дефектите в минималния технологично необходим срок, уточнен между страните. Ако този срок не се спази от Изпълнителя, то той дължи неустойка, съгласно клаузите по този договор.

**VI. НЕУСТОЙКИ**

9.1. В случай на забавяне при изпълнението на работата по договора ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 1 % /един процент/ за всеки просрочен ден, но не повече от 3% (три процента) от стойността на забавената дейност.

9.2. Изплащането на неустойката не лишава изправната страна от правото да търси реално изпълнение и обезщетение за претърпени вреди.

**VII. НЕПРЕДВИДЕНИ ОБСТОЯТЕЛСТВА**

10.1. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

10.2. В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

10.3. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 3 дни от настъпването на непреодолимата сила. При неуведомяване се дължи обезщетение за настъпилите от това вреди.

10.4. Докато трае непреодолимата сила, изпълнението на задълженията на свързаните с тях насрещни задължения се спира.

**VIII. УСЛОВИЯ И РЕД ЗА ПРЕКРАТЯВАНЕ НА ДОГОВОРА**

11.1. Настоящият договор се прекратява:

11.1.1. С изтичане на срока по т.3.1 или с достигане на предвидената в т.2.1.4 стойност;

11.1.2. По взаимно съгласие между страните, изразено в писмена форма;

11.1.3. При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна;

11.1.4. При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

11.1.5. С окончателното му изпълнение2;

11.1.6. По реда на чл.118 от Закона за обществените поръчки;

11.1.7. Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

11.2. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

11.2.1. забави изпълнението на някое от задълженията си по договора с повече от 7 работни дни;

11.2.2 не отстрани в разумен срок, определен от ВЪЗЛОЖИТЕЛЯ, констатирани недостатъци;

11.2.3. не изпълни точно някое от задълженията си по договора;

11.2.4. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

11.2.5. бъде обявен в несъстоятелност или когато е в производство по несъстоятелност или ликвидация.

11.2.6 е необходимо съществено изменение на поръчката, което не позволява договорът да бъде изменен по реда на чл.116, ал.1 от ЗОП;

11.2.7. се установи, че по време на провеждане на поръчката, по отношение на изпълнителя са били налице обстоятелствата по чл.54, ал.1, т.1 от ЗОП.

11.3. ВЪЗЛОЖИТЕЛЯТ може да прекрати договора едностранно с едномесечно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

11.4. При прекратяване на договора ВЪЗЛОЖИТЕЛЯТ не дължи неустойка.

**IX. ЗАКЛЮЧИТЕЛНИ РАЗПОРЕДБИ**

12. Изменение на сключен договор за обществена поръчка се допуска по изключение, при условията на чл.116 от Закона за обществените поръчки.

13. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

14. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

15. Всички спорове по този договор ще се уреждат чрез преговори между страните, а при непостигане на съгласие - ще се отнасят за решаване от компетентния съд в Република България.

16. За всички неуредени в този договор въпроси се прилагат разпоредбите на действащото законодателство.

Неразделна част от настоящия договор са:

1. Техническата спецификация - приложение №1 към настоящия договор.

2. Ценово предложение - приложение №2 към настоящия договор.

3. Техническо предложение - приложение №3 към настоящия договор.

Настоящият договор се сключи в два еднообразни екземпляра - по един за всяка от страните.

ВЪЗЛОЖИТЕЛ: ИЗПЪЛНИТЕЛ:

/инж.Явор Миланов/ /име, подпис, печат/

Съгласували: …………….

1 СТОЙНОСТТА НА ДОГОВОРА Е ПРОГНОЗНАТА СТОЙНОСТ НА ПОРЪЧКАТА.

2 ДОГОВОРА Е ИЗПЪЛНЕН СЛЕД ИЗВЪРШВАНЕ И НА ПОСЛЕДНОТО ДЪЛЖИМО ПЛАЩАНЕ ПО НЕГО.